**AIŠKINAMASIS RAŠTAS (N)**

**SAVIVALDYBĖS TARYBOS SPRENDIMO PROJEKTUI „DĖL SOCIALINIO BŪSTO NUOMOS SĄLYGŲ PAKEITIMO“**

**1. Sprendimo projekto esmė, tikslai ir uždaviniai.**

 Sprendimo projektu yra siūloma patenkinti savivaldybės socialinių būstų nuomininkų prašymus pakeisti būsto nuomos sąlygas, nes pagal 2016 metų Metinių gyventojo (šeimos) turto (įskaitant gautas pajamas) deklaracijų duomenis nuomininkų ir jų šeimų narių deklaruotos pajamos daugiau kaip 25 proc. viršija Paramos būstui įsigyti ar išsinuomoti įstatymo (toliau- Įstatymas) 11 straipsnio 2 dalies 2 punkte nustatytus pajamų dydžius teisei į socialinio būsto nuomą pagrįsti. Dėl šios teisę nuomotis būstą socialinio būsto nuomos sąlygomis šie nuomininkai yra praradę.

**2. Projekto rengimo priežastys ir kuo remiantis parengtas sprendimo projektas.**

2.1.Socialinis būstas*(duomenys neskelbtini)*A. A. 4 asmenų šeimai, sulaukusiai eilės Neįgaliųjų asmenų ir šeimų, kuriose yra tokių asmenų, sąraše, buvo išnuomotas Klaipėdos miesto savivaldybės administracijos direktoriaus 2006-08-31 įsakymu Nr. AD1-1987. Nuomininkė turi regėjimo negalią. Vykdydama Įstatyme nustatytą prievolę, nuomininkė deklaravo savo šeimos 2016 metų turtą (įskaitant gautas pajamas). Nagrinėjant deklaracijos duomenis buvo nustatyta, kad socialiniame būste gyvenančios jos 4 asmenų šeimos 2016 metų pajamos buvo 15111 Eur. Šios pajamos, kurias sudaro nuomininkei 2016 metais mokėta neįgalumo pensija, jos ir kitų jos šeimos narių darbo užmokestis 68,3 proc. viršija Įstatymo 11 straipsnio 2 dalies 1 punkte nurodytą didžiausią pajamų dydį, nustatytą 4 asmenų šeimai, gyvenančiai Klaipėdos mieste, - 8976 Eur.

2.2. Socialinis būstas *(duomenys neskelbtini)* I. R. 4 asmenų šeimai, sulaukusiai eilės Bendrajame sąraše, buvo išnuomotas 2016 m. kovo 15 d. įsakymu Nr. AD1-763. Vykdydama Įstatyme nustatytą prievolę, nuomininkė deklaravo savo šeimos 2016 metų turtą (įskaitant gautas pajamas). Nagrinėjant deklaracijos duomenis buvo nustatyta, kad socialiniame būste gyvenančios nuomininkės ir jos sutuoktinio 2016 metų pajamos, kurias sudarė praėjusius kalendorinius metus gautas darbo užmokestis ir individualios veiklos pajamos, buvo 13174 Eur. Šios pajamos 46,8 proc. viršija Įstatymo 11 straipsnio 2 dalies 1 punkte nurodytą didžiausią pajamų dydį, nustatytą 4 asmenų šeimai, gyvenančiai Klaipėdos mieste, - 8976 Eur.

2.3. Socialinis būstas *(duomenys neskelbtini)* L. V. 4 asmenų šeimai, sulaukusiai eilės Jaunų šeimų sąraše, buvo išnuomotas Klaipėdos miesto savivaldybės administracijos direktoriaus 2015-06-19 įsakymu Nr. AD1-1843. Vykdydama Įstatyme nustatytą prievolę, nuomininkė deklaravo savo šeimos 2016 metų turtą (įskaitant gautas pajamas). Nagrinėjant deklaracijos duomenis buvo nustatyta, kad socialiniame būste gyvenančios nuomininkės šeimos 2016 metų pajamas sudarė su darbo santykiais susijusios pajamos, netekto darbingumo ir neįgalumo pensijos – iš viso 11787 Eur. Šios pajamos 31,3 proc. viršijo Įstatymo 11 straipsnio 2 dalies 1 punkte nurodytą didžiausią pajamų dydį, nustatytą asmeniui be šeimos, gyvenančiam Klaipėdos mieste, - 8976 Eur.

2.4. Socialinis būstas *(duomenys neskelbtini)* V. B. 3 asmenų šeimai, sulaukusiai socialinio būsto nuomos Nuomininkų, turinčių teisę į nuomos sąlygų pagerinimą, sąraše, buvo išnuomotas Klaipėdos miesto savivaldybės administracijos direktoriaus 2007-12-19 įsakymu Nr. AD1-811. Vykdydama Įstatyme nustatytą prievolę, nuomininkė deklaravo savo šeimos 2016 metų turtą (įskaitant gautas pajamas). Nagrinėjant deklaracijos duomenis buvo nustatyta, kad socialiniame būste gyvenančios nuomininkės 2016 metų pajamas sudarė jos su darbo santykiais susijusios pajamos ir sutuoktinio netekto darbingumo pensija- iš viso 9969 Eur. Šios pajamos 28,6 proc. viršija Įstatymo 11 straipsnio 2 dalies 1 punkte nurodytą didžiausią pajamų dydį, nustatytą trijų asmenų šeimai, gyvenančiai Klaipėdos mieste, - 7752 Eur.

2.5. Socialinis būstas *(duomenys neskelbtini)* A. A., sulaukusiam socialinio būsto nuomos Bendrajame sąraše, buvo išnuomotas Klaipėdos miesto savivaldybės administracijos direktoriaus 2014-10-23 įsakymu Nr. AD1-3175. Vykdydamas Įstatyme nustatytą prievolę, nuomininkas deklaravo savo 2016 metų turtą (įskaitant gautas pajamas). Nagrinėjant deklaracijos duomenis buvo nustatyta, kad socialiniame būste gyvenančio nuomininko 2016 metų pajamas sudarė su darbo santykiais susijusios pajamos - iš viso 9306 Eur. Šios pajamos 2,4 karto viršija Įstatymo 11 straipsnio 2 dalies 1 punkte nurodytą didžiausią pajamų dydį, nustatytą asmeniui be šeimos, gyvenančiam Klaipėdos mieste, - 3876 Eur.

2.6. Socialinis būstas *(duomenys neskelbtini)* J. R. – J. 3 asmenų šeimai, sulaukusiai socialinio būsto nuomos Bendrajame sąraše, buvo išnuomotas Klaipėdos miesto savivaldybės administracijos direktoriaus 2012-05-30 įsakymu Nr. AD1-1247. Vykdydama Įstatyme nustatytą prievolę, nuomininkė deklaravo savo šeimos 2016 metų turtą (įskaitant gautas pajamas). Nagrinėjant deklaracijos duomenis buvo nustatyta, kad socialiniame būste gyvenančios nuomininkės 2016 metų pajamas sudarė jos ir sutuoktinio su darbo santykiais susijusios pajamos bei sūnaus neįgalumo pensija - iš viso 10109 Eur. Šios pajamos 30,4 proc. viršija Įstatymo 11 straipsnio 2 dalies 1 punkte nurodytą didžiausią pajamų dydį, nustatytą trijų asmenų šeimai, gyvenančiai Klaipėdos mieste, - 7752 Eur.

2.7. Socialinis būstas *(duomenys neskelbtini)* M. B. 3 asmenų šeimai, sulaukusiai socialinio būsto nuomos Buvusių našlaičių ar be tėvų globos likusių asmenų sąraše, buvo išnuomotas Klaipėdos miesto savivaldybės administracijos direktoriaus 2014-12-17 įsakymu Nr. AD1-3855. Vykdydama Įstatyme nustatytą prievolę, nuomininkė deklaravo savo šeimos 2016 metų turtą (įskaitant gautas pajamas). Nagrinėjant deklaracijos duomenis buvo nustatyta, kad socialiniame būste gyvenančios nuomininkės 2016 metų pajamas sudarė jos individualios veiklos pajamos ir išmokos vaikams - iš viso 12171 Eur. Šios pajamos 57,0 proc. viršija Įstatymo 11 straipsnio 2 dalies 1 punkte nurodytą didžiausią pajamų dydį, nustatytą trijų asmenų šeimai, gyvenančiai Klaipėdos mieste, - 7752 Eur.

2.8. Socialinis būstas *(duomenys neskelbtini)* I. S. 3 asmenų šeimai, sulaukusiai socialinio būsto nuomos Nuomininkų, turinčių teisę į nuomos sąlygų pagerinimą, sąraše, buvo išnuomotas Klaipėdos miesto savivaldybės administracijos direktoriaus 2006-09-22 įsakymu Nr. AD1-2136. Vykdydama Įstatyme nustatytą prievolę, nuomininkė deklaravo savo šeimos 2016 metų turtą (įskaitant gautas pajamas). Nagrinėjant deklaracijos duomenis buvo nustatyta, kad socialiniame būste gyvenančios nuomininkės 2016 metų pajamas sudarė jos ir kitų šeimos narių su darbo santykiais susijusios pajamos - iš viso 14958 Eur. Šios pajamos 93 proc. viršija Įstatymo 11 straipsnio 2 dalies 1 punkte nurodytą didžiausią pajamų dydį, nustatytą trijų asmenų šeimai, gyvenančiai Klaipėdos mieste, - 7752 Eur.

Prašymus keisti nuomos sąlygas nuomininkai iš butų išsikelti nepageidauja ir sutinka už nuomojamus butus mokėti rinkos nuomos kainą. Su nuomos sąlygų pakeitimo pasekmėmis ir galimybėmis jie yra supažindinti.

**3. Kokių rezultatų laukiama.**

Savivaldybės tarybai priėmus sprendimą, bus patenkinti nuomininkų prašymai ir užtikrintos jų teisės į tolesnę būsto nuomą rinkos sąlygomis.

 **4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

PRIDEDAMA. Duomenys apie socialinio būsto nuomininkus, jų deklaruotas 2016 metų pajamas ir nuomos mokestį, 1 lapas.

Socialinio būsto skyriaus vedėja Danguolė Netikšienė